l82 
ARISTOTELIS 
tera omnia, yt sphondylae, et phalangia, et alia 
generis eiusdem, quae coire solent. Phalangia ea, 
quae telam texunt, sic coeunt. Femina distentae 
telae e medio fda cum traxerit, vicissim mas trahit 
contra. Hoc cum saepe fecerint, tum congrediun¬ 
tur atque clunibus aduersis copulantur. Conuenit 
enim is coeundi modus illis propter ventris habi¬ 
tudinem orbicularem. Coitus igitur omnium ani¬ 
malium hoc modo fit. 
C AP. VIII. (vulgo adhuc VIII. Scaligero IX.) 
Coeundi autem tempora atque aetates sua cui¬ 
que praescripta sunt. Igitur natura vult plurimo¬ 
rum coitum animalium per idem tempus agitari, 
cum hiems cum aestate commutatur; tunc enim 
ver est: quo tempore maxima et alitum et ter¬ 
restrium et natantium pars impetum capit ad eius- 
modi coniunctionem. Nonnulla tamen et coeunt 
et pariunt tum autumno tum hieme, vt ex aquati¬ 
libus et ex volucribus quaedam. Homo autem po¬ 
tissimum per omne tempus, multaque eorum,* quae 
humi tantum mouentur, atque homini sunt fami¬ 
liaria, tum propter teporem tum ob victum lar¬ 
giorem. Atque haec sane haud multum temporis 
vterum gerunt: cuiusinodi sus et canis est: e vo¬ 
lucribus autem ea, quae frequenter pariunt. Multa 
